….. sub coordonarea Parchetului de pe lângă Judecătoria Satu Mare, au pus în executare 4 mandate de percheziție domiciliară, în municipiile Ploiești și Galați, într-un dosar penal, în care se efectuează cercetări sub aspectul săvârșirii infracțiunii de înșelăciune.
În perioada octombrie 2023 – mai a.c., două persoane cercetate, domiciliate în județele Galați și Prahova, care s-ar fi prezentat în mediul on-line ca tămăduitoare și clarvăzătoare, ar fi indus în eroare mai multe persoane vătămate, efectuând ritualuri spirituale, dezlegări de farmece, vindecare energetică, citire în cărți de tarot și alte servicii, în schimbul unor sume de bani, fiind cauzat un prejudiciu estimat la 95.000 de euro.
În urma cercetărilor efectuate și a punerii în executare a mandatelor de percheziție, polițiștii au descoperit și ridicat 24.840 de euro, 8.600 de lei, 4 telefoane mobile, un laptop, o macetă, mai multe carduri bancare și obiecte folosite pentru inducerea în eroare a persoanelor vătămate (respectiv cărți de tarot, obiecte de cult, etc.).
Astăzi, a fost dispusă măsura reținerii, pentru 24 de ore, față de o femeie, de 23 de ani, din municipiul Galați, urmând ca aceasta să fie prezentată instanței, pentru luarea măsurilor legale, cercetările fiind continuate, în vederea stabilirii întregii activități infracționale.
Suportul de specialitate a fost asigurat de Direcția Operațiuni Speciale din Poliția Română.
Acțiunea a beneficiat de sprijinul polițiștilor din cadrul serviciilor pentru acțiuni speciale Prahova și Galați.
Facem precizarea că, pe parcursul întregului proces penal, persoanele cercetate beneficiază de drepturile și garanțiile procesuale prevăzute de Codul de procedură penală, precum și de prezumția de nevinovăție.
CITEȘTE ȘI: